Diari Oficial de la Generalitat Valenciana


Sumari del DOGV 7821, del 05-07-2016 (2016/4479)

RESOLUCIÓ de 26 de maig de 2016, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Infantil, Primària i Secundària Lope de Vega de Benidorm.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7821

Data del DOGV
:   05-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4479


Data del document
:   26-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 26 de maig de 2016, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Infantil, Primària i Secundària Lope de Vega de Benidorm. [2016/4479]  
L'expedient ha sigut iniciat a instància del representant de la titularitat del centre privat d'Educació Infantil, Primària i Secundària Lope de Vega, número de codi 52252938, de Benidorm, que sol·licita l'ampliació del cicle formatiu de grau mitjà de Conducció d'Activitats Fisicoesportives en el Medi Natural i autorització dels cicles formatius de grau mitjà de Comerç i Secretariat i de grau superior de Comerç Internacional i Gestió Comercial i Màrqueting.  
  
La Direcció General de Centres i Personal Docent va informar favorablement, el 13 de maig de 2013, i complementàriament el 25 de setembre de 2015, sobre l'adequació de les instal·lacions proposades, quant a espais educatius, d'acord amb la normativa aplicable.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives per als cicles formatius de grau mitjà de Comerç i Secretariat i de grau superior de Comerç Internacional i Gestió Comercial i Màrqueting abans de l'inici del curs escolar 2017-2018, de conformitat amb la legislació aplicable.  
  
Vista la Llei Orgànica 8/1985, de 3 de juliol (BOE de 04.07.1985), reguladora del dret a l'educació; la Llei Orgànica 2/2006, de 3 de maig (BOE de 04.05.2006), d'Educació, modificada per la Llei Orgànica 8/2013, de 9 de desembre (BOE de 10.12.2013), per a la millora de la qualitat educativa; el Reial Decret 132/2010, de 12 de febrer (BOE de 12.03.2010), pel qual s'estableixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general de Centres i Personal Docent de data 26 de maig de 2016 i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell (DOCV de 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
Modificar l'autorització del centre que a continuació s'indica, en els termes que s'especifiquen:  
  
Codi: 52386849  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Lope de Vega.  
Titular: Centro de Estudios Lope de Vega, Societat Anònima.  
Domicili: av. del Doctor Severo Ochoa, núm.9.  
Localitat: Benidorm (03449)  
Província: Alacant  
Modificació que s'autoritza:  
Ampliació del cicle formatiu de grau mitjà de Conducció d'Activitats Fisicoesportives en el Medi Natural i autorització dels cicles formatius de grau mitjà de Comerç i Secretariat i de grau superior de Comerç Internacional i Gestió Comercial i Màrqueting, de manera que el centre queda configurat, en la seua totalitat, amb la composició següent:  
  
3 unitats d'Educació Infantil de 1r cicle, de la manera següent:  
  
- 1 unitat per a escolars de 0-1 anys amb 8 llocs escolars  
- 1 unitat per a escolars d'1-2 anys amb 13 llocs escolars  
- 1 unitat per a escolars de 2-3 anys amb 20 llocs escolars  
6 unitats d'Educació Infantil de 2n cicle amb 144 llocs escolars  
  
12 unitats d'Educació Primària amb 300 llocs escolars  
8 unitats d'Educació Secundària Obligatòria amb 240 llocs escolars  
  
4 unitats de Batxillerat amb 140 llocs escolars en les modalitats de Ciències i Tecnologia i Humanitats i Ciències Socials  
  
  
Cicles formatius de grau mitjà de Formació Professional inicial:  
  
Família d'Activitats Físiques i Esportives  
2 cicles (1r curs i FCT) de Conducció d'Activitats Fisicoesportives en el Medi Natural (codi ensenyança: 43801755349), amb 30 llocs escolars per curs, impartint-se un curs al matí i un curs a la vesprada.  
  
  
Família d'Administració  
1 cicle (1r i 2n curs) de Gestió Administrativa (codi ensenyança: 45234651752) amb 20 llocs escolars per cada curs, impartint-se al matí.  
  
  
Família de Comerç i Màrqueting  
1 cicle (1r curs i FCT) de Comerç (codi ensenyança: 05554221977) amb 20 llocs escolars impartint-se el curs a la vesprada.  
  
  
Cicles formatius de grau superior de Formació Professional:  
  
Família d'Activitats Físiques i Esportives  
1 cicle (1r i 2n curs) d'Animació d'Activitats Físiques i Esportives (codi ensenyança: 84492819760) amb 30 llocs escolars per cada curs, impartint-se un curs al matí i un curs a la vesprada.  
  
  
Família d'Administració  
1 cicle (1r i 2n curs) d'Administració i Finances (codi ensenyança: 47547761240), amb 20 llocs escolars per cada curs, impartint-se a la vesprada.  
1 cicle (1r curs i FCT) de Secretariat (codi ensenyança: 80246603093) amb 20 llocs escolars impartint-se el curs a la vesprada.  
  
  
Família de Comerç i Màrqueting  
1 cicle (1r i 2n curs) de Comerç Internacional (codi ensenyança: 08507098521) amb 20 llocs escolars per cada curs, impartint-se un curs al matí i un curs a la vesprada.  
1 cicle (1r curs i FCT) de Gestió Comercial i Màrqueting (codi ensenyança: 14543443840) amb 20 llocs escolars, impartint-se a la vesprada.  
  
Família de Serveis Socioculturals i a la Comunitat  
1 cicle (1r i 2n curs) d'Educació Infantil (codi ensenyança: 08440090225) amb 30 llocs escolars per cada curs, impartint-se un curs al matí i un curs a la vesprada.  
  
Segon  
El centre haurà de presentar la relació del professorat i les titulacions adequades per als cicles formatius de grau mitjà de Comerç i Secretariat i de grau superior de Comerç Internacional i Gestió Comercial i Màrqueting abans de l'inici del curs escolar 2017-2018, davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la inspecció educativa.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, els seus efectes acadèmics s'entenen referits al pròxim curs escolar.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE núm.167, de 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 26 de maig de 2016.- El conseller d'Educació, Investigació, Cultura i Esport. Per delegació atorgada per Resolució de 26 de març de 2013 (DOCV núm. 6993, de 28 de març de 2013), el secretari autonòmic d'Educació i Investigació: Miguel Soler Gracia.